પરિપત્રમાં જણાવ્યું છે કે, વાહનો પર ક્રેશ ગાર્ડ- બુલબારનું ફીટમેન્ટ ગેરકાયદેસર છે. વાહનની આગળના ભાગે ફીટ કરવામાં આવતા લોખંડના કે સ્ટીલના બુલ બારના કારણે રાહદારીઓ, સાયકલ સવારો, બાઈક સવારોને નુકશાન થવાનું જોખમ રહેલું છે. ઉપરાંત એક અભ્યાસ પ્રમાણે બુલબારના કારણે કારના એરબેગના સેન્સર પણ યોગ્ય રીતે કામ કરી શકતા નથી. આથી વાહનો પરના આવા ક્રેશ ગાર્ડ-બુલબાર દુર કરાવવા માટે સુચના આપવામાં આવે છે. ઉપરાંત એમ.વી. એક્ટ ૧૯૮૮ની કલમ ૧૯૦ અને ૧૯૧ પ્રમાણે શિક્ષાત્મક પગલા લેવા માટે પણ સુચના આપવામાં આવે છે.